Държавен вестник, бр. 84, 2012 г., стр. 33

БРОЙ  84	
Д Ъ Р Ж А В Е Н  В Е С Т Н И К 	
СТР.  33  
ПОСТАНОВЛЕНИЕ № 264
ОТ 25 ОКТОМВРИ 2012 Г.
за приемане на Наредба за условията, реда 
и органите за извършване на анализ, оценка 
и картографиране на рисковете от бедствия
На основание чл. 6, ал. 2 от Закона за 
защита при бедствия
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус­
ловията, реда и органите за извършване на 
анализ, оценка и картографиране на рисковете 
от бедствия. 
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за условията, реда и органите за извършва­
не на анализ, оценка и картографиране на 
рисковете от бедствия
Раздел І 
Общи положения
Чл. 1. (1) С наредбата се определят усло­
вията, редът и органите за извършване на 
анализ и оценка на рисковете от бедствия на 
територията на Република България и тяхното 
картографиране. 
(2) Рисковете от бедствия, подлежащи на 
анализ, оценка и картографиране, са:
1. сеизмичен риск;
2. риск от наводнение;
3. риск от ядрена или радиационна авария;
4. геоложки риск (свлачища, срутища, 
активни разломи и други геоложки процеси);
5. риск от горски пожари.
(3) Анализ и оценка на рисковете от бед­
ствия се извършва от съответните компетент­
ни органи по чл. 2 на всеки 6 години, ако в 
специален закон не е определен друг срок. 
(4) По преценка на компетентния орган 
се извършва преразглеждане на оценката на 
рисковете от бедствия:
1. при настъпили промени, които могат 
да окажат съществено влияние върху риска;
2. ако оценката е направена въз основа 
на данни и информация, станали невалидни 
или неподходящи;
3. ако негативните последици от възникнали 
бедствия са по-големи или различни по вид 
от прогнозираните;
4. при извлечени поуки от минали бедствия.
(5) Информацията по ал. 3 и 4 се предос­
тавя на министъра на вътрешните работи 
и при необходимост на другите органи на 
изпълнителната власт. 
Раздел ІІ
Органи, условия и ред за извършване на 
анализ и оценка на риска
Чл. 2. Компетентните органи, които из­
вършват анализ и оценка на рисковете от 
бедствия по чл. 1, ал. 2, са:
1. министърът на регионалното развитие 
и благоустройството – за сеизмичния риск и 
за геоложкия риск;
2. председателят на Агенцията за ядрено 
регулиране – за риска от ядрена и радиаци­
онна авария;
3. министърът на околната среда и водите 
чрез директорите на басейнови дирекции – за 
риска от наводнение;
4. министърът на земеделието и храни­
те – за риска от горски пожари.
Чл. 3. (1) Органите по чл. 2 организират 
и координират извършването на анализа и 
оценката на съответния риск по методика, 
утвърдена от тях.
(2) Методиките се преразглеждат по реда 
на чл. 1, ал. 3 и 4.
(3) Анализът и оценката на риска от яд­
рени или радиационни аварии се извършват 
съгласно изискванията за Закона за безопасно 
използване на ядрената енергия и норматив­
ните актове по прилагането му.
(4) Анализът и оценката на риска от на­
воднения се извършват съгласно изискванията 
на Закона за водите и нормативните актове 
по прилагането му.
Чл. 4. (1) Анализът и оценката на риско­
вете от бедствия се извършват въз основа на 
налична информация и включват най-малко:
1. идентифициране на опасностите и оп­
ределяне на характеристиките им;
2. картографиране на всяка опасност, което 
представлява пространствено означаване на 
териториите, изложени на опасността;
3. определяне уязвимостта на територии­
те по т. 2, като се отчитат всички влияещи 
върху нея фактори, включително влиянието 
на климатичните промени;
4. оценка на риска от бедствие за всяка 
опасност, като се отчитат и вторичните ефек­
ти; оценката включва описание, вероятност и 
размери на негативните последици за живота 
и здравето на населението, за сградите, съоръ­
женията и инфраструктурата, за стопанската 
дейност, за околната среда и за културното 
наследство;
5. картографиране на рисковете от бед­
ствия, което представлява пространствено 
означаване на териториите, застрашени от